Diari Oficial de la Generalitat Valenciana


Sumari del DOGV 7832, del 20-07-2016 (2016/5791)

ACORD de 15 de juliol de 2016, del Consell, pel qual s'autoritza a la consellera de Sanitat Universal i Salut Pública perquè aprove l'expedient de rescabalament 14/2016 i la imputació, amb càrrec al pressupost de l'exercici 2016, de les obligacions arreplegades en l'indicat expedient, contretes durant l'exercici 2015 per la prestació de conformitat de subministraments als centres sociosanitaris dependents de l'esmentada conselleria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5791


Data del document
:   15-07-2016

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 15 de juliol de 2016, del Consell, pel qual s'autoritza a la consellera de Sanitat Universal i Salut Pública perquè aprove l'expedient de rescabalament 14/2016 i la imputació, amb càrrec al pressupost de l'exercici 2016, de les obligacions arreplegades en l'indicat expedient, contretes durant l'exercici 2015 per la prestació de conformitat de subministraments als centres sociosanitaris dependents de l'esmentada conselleria. [2016/5791]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb la autorització prèvia del Consell, els expedients de rescabalament tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient està justificada per la necessitat d'atendre el compliment de les obligacions econòmiques de la Generalitat, per haver rebut satisfactòriament els centres sociosanitaris dependents de la conselleria els subministraments compresos en aquest expedient.  
Per tot això, en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, el Consell, en la reunió del 15 de juliol de 2016,  
  
  
  
ACORDA  
  
Primer  
Autoritzar l'aprovació de l'expedient de rescabalament 14/2016 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la conselleria de les obligacions que figuren en l'esmentat expedient, per import de 16.383,44 euros, IVA inclòs, i que han sigut contretes amb les empreses que han prestat de conformitat els subministraments compresos en la relació d'obligacions pendents de pagament de l'esmentat expedient, als centres sociosanitaris dependents de la conselleria durant l'exercici 2015.  
  
Tercer  
Publicar aquest acord al Diari Oficial de la Comunitat Valenciana en el termini de 10 dies des de la seua adopció.  
  
València, 15 de juliol de 2016  
  
La consellera secretària,  
MÓNICA OLTRA JARQUE